《二月十七日》
宋代·赵蕃

入春不雨忧在田，数朝乃复相属连。
今晨得晴绝可喜，病体素羸犹著锦。
杏花始开忽已落，桃李安能问今昨。
独余杨柳故青青，乃似仍叔之子弱。
春今二月已强半，匆匆何方为羁绊。
雨虽未厌愁奈何，又听仆仆林鸠唤。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。